2001/804/EY: Komission päätös, tehty 20 päivänä marraskuuta 2001, toimenpiteistä, joilla kielletään tiettyjä ftalaatteja sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen, tehdyn päätöksen 1999/815/EY voimassaoloajan pidentämisestä kahdeksannen kerran (ETA:n kannalta merkityksellinen teksti) (tiedoksiannettu numerolla K(2001) 3717)



Virallinen lehti nro L 304 , 21/11/2001 s. 0026 - 0027



Komission päätös, tehty 20 päivänä marraskuuta 2001, toimenpiteistä, joilla kielletään tiettyjä ftalaatteja sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen, tehdyn päätöksen 1999/815/EY voimassaoloajan pidentämisestä kahdeksannen kerran (tiedoksiannettu numerolla K(2001) 3717) (ETA:n kannalta merkityksellinen teksti) (2001/804/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisestä tuoteturvallisuudesta 29 päivänä kesäkuuta 1992 annetun neuvoston direktiivin 92/59/ETY(1) ja erityisesti sen 9 artiklan, sekä katsoo seuraavaa: (1) Komissio teki 7 päivänä joulukuuta 1999 direktiivin 92/59/ETY 9 artiklan nojalla päätöksen 1999/815/EY(2), jolla edellytetään jäsenvaltioiden kieltävän yhtä tai useampaa seuraavista aineista: di-isononyyliflalaattia (DINP), di(2-etyyliheksyyli)ftalaattia (DEHP), dibutyyliftalaattia (DBP), di-isodekyyliftalaattia (DIDP), di-n-oktyyliftalaattia (DNOP) ja butyylibentsyyliftalaattia (BBP) sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen; (2) Päätöksen 1999/815/EY voimassaoloaika rajattiin direktiivin 92/59/ETY 11 artiklan 2 kohdan mukaisesti kolmeen kuukauteen. Päätöksen voimassaoloajan piti näin ollen päättyä 8 päivänä maaliskuuta 2000; (3) Direktiivin 92/59/ETY 11 artiklan 2 kohdassa todetaan, että kyseisen direktiivin 9 artiklan nojalla säädettyjen toimenpiteiden voimassaoloaika rajoitetaan kolmeen kuukauteen, mutta niiden voimassaoloaikaa voidaan pidentää samaa menettelytapaa noudattaen; (4) Kun päätös 1999/815/EY tehtiin, sen voimassaoloaikaa katsottiin voitavan tarvittaessa pidentää. Direktiivin 92/59/ETY 9 artiklan nojalla tehdyn päätöksen 1999/815/EY mukaisesti säädettyjen toimenpiteiden voimassaoloaikaa pidennettiin komission päätöksillä 2000/217/EY(3), 2000/381/EY(4), 2000/535/EY(5), 2000/769/EY(6), 2001/195/EY(7), 2001/467/EY(8), ja 2001/665/EY(9) kummallakin kertaa kolmen kuukauden jaksoksi mainitun direktiivin 11 artiklan 2 kohdan mukaisesti. Päätöksen voimassaoloajan piti näin ollen päättyä 21 päivänä marraskuuta 2001; (5) Viime aikoina on tapahtunut edistystä koskien di(2-etyyliheksyyli) ftalaattien testimenetelmien validiointia sekä olemassaolevia aineita koskevien asetusten puitteissa tapahtuvaa näiden ftalaattiestereiden laajaa riskin arviointia (793/93/EY). Edelleen on kuitenkin jäljellä työtä, jotta joitakin jäljellä olevia vaikeuksia voitettaisiin; (6) Syyt, jotka johtivat päätöksen 1999/815/EY ja sen voimassaoloajan pidentämistä koskevan päätöksen 2000/217/EY, 2000/381/EY, 2000/535/EY, 2000/769/EY, 2001/195/EY, 2001/467/EY, ja 2001/665/EY tekemiseen, ovat yhä olemassa, ja kyseisten tuotteiden markkinoille saattamiseen liittyvä kielto on siksi pidettävä edelleen voimassa; (7) Jotkin jäsenvaltiot ovat panneet päätöksen 1999/815/EY, sellaisena kuin se on muutettuna päätöksellä 2000/217/EY, 2000/381/EY, 2000/535/EY, 2000/769/EY, 2001/195/EY, 2001/467/EY, ja 2000/665/EY täytäntöön 21 päivään marraskuuta 2001 asti sovellettavilla toimenpiteillä. Siksi on tarpeen varmistaa, että näiden toimenpiteiden voimassaoloaikaa pidennetään; (8) Päätöksen 1999/815/EY voimassaoloaikaa on tämän vuoksi pidennettävä kahdeksannen kerran, jotta varmistetaan, että kyseisessä päätöksessä säädetty kielto pysyy voimassa kaikissa jäsenvaltioissa. Direktiivin 92/59/ETY 11 artiklan 2 kohdan mukaisesti voimassaoloaikaa voidaan pidentää kolme kuukautta; (9) Tässä päätöksessä säädetyt toimenpiteet ovat kiireellisiä tuoteturvallisuusasioita käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/815/EY 5 artiklassa sanat "21 päivään marraskuuta 2001" sanoilla "20 päivään helmikuuta 2002". 2 artikla Jäsenvaltioiden on toteutettava tämän päätöksen noudattamisen vaatimat toimenpiteet kymmenen päivän kuluessa siitä, kun päätöksestä on ilmoitettu. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä marraskuuta 2001. Komission puolesta David Byrne Komission jäsen (1) EYVL L 228, 11.8.1992, s. 24. (2) EYVL L 315, 9.12.1999, s. 46. (3) EYVL L 68, 16.3.2000, s. 62. (4) EYVL L 139, 10.6.2000, s. 40. (5) EYVL L 229, 6.9.2000, s. 27. (6) EYVL L 306, 7.12.2000, s. 37. (7) EYVL L 69, 10.3.2001, s. 37. (8) EYVL L 163, 20.6.2001, s. 30. (9) EYVL L 233, 31.8.2001, s. 51.